## Pravilnik o postupku priznavanja stručnih kvalifikacija i uvjetima za privremeno ili povremeno obavljanje veterinarske djelatnosti

### NN 2/2010 (4.1.2010.), Pravilnik o postupku priznavanja stručnih kvalifikacija i uvjetima za privremeno ili povremeno obavljanje veterinarske djelatnosti

2 04.01.2010 Pravilnik o postupku priznavanja stručnih kvalifikacija i uvjetima za privremeno ili povremeno obavljanje veterinarske djelatnosti

MINISTARSTVO POLJOPRIVREDE, RIBARSTVA I RURALNOG RAZVOJA

8

Na temelju članka 89. stavka 5. Zakona o veterinarstvu (»Narodne novine« broj 41/07 i 155/08) i članka 14. stavka 2. Zakona o reguliranim profesijama i priznavanju inozemnih stručnih kvalifikacija (»Narodne novine« broj 124/09), ministar poljoprivrede, ribarstva i ruralnog razvoja donosi

PRAVILNIK

O POSTUPKU PRIZNAVANJA STRUČNIH KVALIFIKACIJA I UVJETIMA ZA PRIVREMENO ILI POVREMENO OBAVLJANJE VETERINARSKE DJELATNOSTI

Članak 1.

(1) Ovim Pravilnikom propisuje se postupak utvrđivanja uvjeta za priznavanje stručnih kvalifikacija i izdavanje rješenja o priznavanju inozemnih stručnih kvalifikacija veterinarima, državljanima država članica Europske unije.

(2) Ovim Pravilnikom propisuju se uvjeti i način na koji veterinari, državljani država članica Europske unije, poslovno nastanjeni i registrirani za obavljanje veterinarske djelatnosti u nekoj od država članica Europske unije mogu, povremeno i privremeno u Republici Hrvatskoj pružati usluge veterinarske djelatnosti.

(3) Pojmovi koji se koriste u ovome Pravilniku, a koji imaju rodno značenje, bez obzira jesu li korišteni u ženskom ili muškom rodu, obuhvaćaju na jednak način ženski i muški rod.

Članak 2.

U ovom Pravilniku u uporabi su pojmovi sa sljedećim značenjem:

– stručna kvalifikacija – obuhvaća formalno obrazovanje i profesionalnu osposobljenost (stručno usavršavanje i osposobljavanje nakon završetka formalnog obrazovanja, kao i moguće stručno iskustvo stečeno pri obavljanju veterinarske djelatnosti u državi članici), na temelju čega je veterinar stekao pravo obavljanja veterinarske djelatnosti u državi članici Europske unije,

– stručno usavršavanje i osposobljavanje – svako usavršavanje i osposobljavanje nakon završetka formalnog obrazovanja koje je usmjereno na obavljanje veterinarske djelatnosti, a koje obuhvaća jedan ili više programa koji su, tamo gdje je to primjereno, nadopunjeni odgovarajućim stručnim osposobljavanjem, odnosno vježbeničkom ili stručnom praksom,

– stručno iskustvo – obavljanje veterinarske djelatnosti u državi članici u skladu s primjenjivim propisima,

– osposobljavanje – obuhvaća formalno obrazovanje i tamo gdje je to primjereno, stručno usavršavanje i osposobljavanje nakon završetka formalnog obrazovanja,

– dokaz o formalnoj osposobljenosti – diplome, svjedodžbe i druge javne isprave koje je izdalo nadležno tijelo u državi članici Europske unije, a kojima se potvrđuje uspješno završeno formalno obrazovanje i po potrebi stručno usavršavanje i osposobljavanje koje je stečeno u državi članici Europske unije. Isto obuhvaća i diplome, svjedodžbe i druge javne isprave koje je izdalo nadležno tijelo treće države nositelju takvih isprava koji ima tri godine stručnog iskustva na području države članice Europske unije, a koje su potvrđene od strane te države članice i daju pravo njihovom nositelju da obavlja određenu veterinarsku djelatnost unutar granica države članice prema njezinim važećim propisima,

– Ministarstvo – Ministarstvo poljoprivrede, ribarstva i ruralnog razvoja je tijelo nadležno za provođenje postupka i utvrđivanje uvjeta za priznavanje inozemnih stručnih kvalifikacija iz područja veterinarstva, izdavanje rješenja o priznavanju inozemnih stručnih kvalifikacija iz područja veterinarstva, davanje informacija o postupku i uvjetima za priznavanje inozemnih stručnih kvalifikacija iz područja veterinarstva, te za poduzimanje ostalih radnji sukladno Zakonu o reguliranim profesijama i priznavanju inozemnih stručnih kvalifikacija,

– država članica Europske unije – država ugovornica Europskog ekonomskog prostora (obuhvaća sve države članice Europske unije te Norvešku, Lihtenštajn i Island)

– privremena licencija – licencija koja se izdaje za povremeno ili privremeno obavljanje veterinarske djelatnosti, a dokazuje se valjanom iskaznicom,

– Komora – Hrvatska veterinarska komora,

– potvrda o nekažnjavanju – dokument kojim veterinar dokazuje da se protiv njega ne vodi kazneni postupak, da nije podignuta optužnica koja je postala pravomoćna te da nije izrečena nepravomoćna osuđujuća presuda za kaznena djela za koja je zapriječena novčana kazna ili zatvor,

– automatsko priznavanje – priznavanje inozemne stručne kvalifikacije iz područja veterinarstva koje se odnosi isključivo na državljane država članica Europske unije s dokazom o formalnoj osposobljenosti izdanim u državi članici Europske unije, kojim Republika Hrvatska priznaje tim dokazima jednaku valjanost kao i dokazima o formalnoj osposobljenosti koje sama izdaje.

Priznavanje stručne kvalifikacije za obavljanje veterinarske djelatnosti

Članak 3.

(1) Državljanin države članice Europske unije koji želi obavljati veterinarsku djelatnost u Republici Hrvatskoj mora podnijeti zahtjev Ministarstvu za izdavanje rješenja o priznavanju stručne kvalifikacije.

(2) Za izdavanje rješenja iz stavka 1. ovog članka veterinar mora priložiti:

– zahtjev iz Priloga III. ovog Pravilnika,

– dokaz o državljanstvu,

– potvrdu o nekažnjavanju,

– dokaze o formalnoj osposobljenosti iz priloga I. ovog Pravilnika ili dokaz o stručnoj kvalifikaciji,

(3) Dokumente iz stavka 2. ovoga članka, veterinar je dužan Ministarstvu dostaviti u originalima ili ovjerenim preslikama uz koje prilaže ovjereni prijevod na hrvatski jezik sačinjen od strane ovlaštenog stalnog sudskog tumača.

(4) Iznimno od stavka 3. ovog članka dokaz o državljanstvu iz stavka 2. alineje 2. ovog članka. veterinar podnosi u običnoj preslici i neovjerenom prijevodu.

Članak 4.

(1) Ministarstvo će u roku od 30 dana od primitka zahtjeva i dokumenata iz članka 3. stavka 2. ovoga Pravilnika provesti postupak automatskog priznavanja stručne kvalifikacije te donijeti rješenje o priznavanju stručne kvalifikacije.

(2) Iznimno, ako nije moguće donijeti rješenje iz stavka 1. ovog članka, Ministarstvo će obavijestiti veterinara o odgodi donošenja rješenja i zatražiti dodatne informacije ili dopunu dokumentacije uz navođenje razloga odgode.

(3) U slučaju odgode iz stavka 2. ovoga članka Ministarstvo donosi rješenje u roku od 30 dana od primitka nadopunjene dokumentacije.

(4) U slučaju da Ministarstvo ne postupi sukladno rokovima iz stavaka 1. i 3. ovog članka smatrat će se da je zahtjev veterinara usvojen. Veterinar ima pravo tražiti da Ministarstvo donese rješenje kojim se utvrđuje da je njegov zahtjev usvojen. Ministarstvo je dužno izdati takvo rješenje u roku od osam dana od dana traženja veterinara.

(5) Protiv rješenja iz stavka 1. ovog Pravilnika veterinar nema pravo žalbe, ali može pokrenuti upravni spor.

Uvjeti za povremeno i privremeno obavljanje veterinarske djelatnosti

Članak 5.

(1) Veterinari, državljani država članica Europske unije, poslovno nastanjeni i registrirani za obavljanje veterinarske djelatnosti u nekoj od država članica Europske unije prije početka pružanja usluga veterinarske djelatnosti u Republici Hrvatskoj dužan je o tome dostaviti pisanu izjavu Ministarstvu.

(2) Prije početka pružanja usluga veterinar uz izjavu iz stavka 1. ovoga članka, uz izjavu mora priložiti sljedeće dokumente:

– dokaz o državljanstvu,

– potvrdu o poslovnom nastanu za obavljanje veterinarske djelatnosti u državi članici,

– pisani dokaz nadležnog tijela zemlje poslovnog nastana o valjanosti licencije za obavljanje veterinarske djelatnosti, koji nije stariji od 30 dana,

– dokaz o stručnoj kvalifikaciji, izdan od nadležnih tijela država članica EU,

– potvrdu o nekažnjavanju.

(3) Izjava iz stavka 1. ovoga članka:

a) uključuje osobne podatke i podatke o pojedinostima osobnog ili kolektivnog osiguranja s obzirom na profesionalnu odgovornost,

b) podnosi se za svaku godinu u kojoj veterinar namjerava privremeno ili povremeno pružati usluge u Republici Hrvatskoj.

(4) Obrazac izjave nalazi se u prilogu II. ovog Pravilnika i njegov je sastavni dio.

(5) Dokumente iz ovoga članka, veterinar je dužan Ministarstvu dostaviti u originalima ili ovjerenim preslikama uz koje prilaže ovjereni prijevod na hrvatski jezik sačinjen od strane ovlaštenog stalnog sudskog tumača.

(6) Iznimno od stavka 5. ovog članka dokaz o državljanstvu iz stavka 2. alineje 1. ovog članka. veterinar podnosi u običnoj preslici i neovjerenom prijevodu.

Članak 6.

(1) Na temelju potpune i valjane dokumentacije iz članka 5. stavaka 2. i 3. ovoga Pravilnika Ministarstvu u roku 30 dana od dana podnošenja izjave donosi rješenje kojim se odobrava povremeno ili privremeno obavljanje veterinarske djelatnosti.

(2) Rješenje iz stavka 1. ovog članka Ministarstvo dostavlja Komori koja na temelju njega izdaje licenciju.

(3) Iznimno, ako nije moguće donijeti rješenje iz stavka 1. ovog članka, Ministarstvo će obavijestiti veterinara o odgodi donošenja rješenja i zatražiti dodatne informacije ili dopunu dokumentacije uz navođenje razloga odgode.

(4) U slučaju odgode iz stavka 3. ovoga članka Ministarstvo donosi rješenje u roku od 30 dana od primitka nadopunjene dokumentacije.

(5) U slučaju da Ministarstvo ne postupi sukladno rokovima iz stavaka 1. i 3. ovog članka smatrat će se da je zahtjev veterinara usvojen. Veterinar ima pravo tražiti da Ministarstvo donese rješenje kojim se utvrđuje da je njegov zahtjev usvojen. Ministarstvo je dužno je izdati takvo rješenje u roku od osam dana od dana traženja veterinara.

(6) Protiv rješenja iz stavka 1. ovog članka veterinar nema pravo žalbe, ali može pokrenuti upravni spor.

Prijelazne i završne odredbe

Članak 7.

Ako dođe do bitnih promjena okolnosti koje se potvrđuju dokumentima iz članka 5. stavka 2. ovoga Pravilnika, veterinar o tome mora odmah izvijestiti Ministarstvo.

Članak 8.

Upisnik veterinara iz članka 5. stavka 1. ovog Pravilnika vodi Ministarstvo.

Članak 9.

Prilozi I – III. tiskani su kao dodatak ovoga Pravilnika i čine njegov sastavni dio.

Članak 10.

Ovaj Pravilnik stupa na snagu danom pristupanja Republike Hrvatske u članstvo Europske unije.

Klasa: 011-02/09-01/335

Urbroj: 525-06-1-0249/09-1

Zagreb, 24. prosinca 2009.

Ministar
Petar Čobanković, v. r.

PRILOG I.

Dokaz o formalnoj osposobljenosti

|  |
| --- |
| Država | Dokaz o formalnoj osposobljenosti | Tijelo koje izdaje dokaz o formalnoj osposobljenosti | Potvrde, priložene dokazu o formalnoj osposobljenosti | Referentni datum | |
| België/Belgique/Belgien | Diploma van dierenarts/Diplôme de docteur en médecine vétérinaire | De universiteiten/Les universitésDe bevoegde Examen-commissie van de Vlaamse Gemeenschap/Le Jury compétent d’enseignement de la Communauté française | | 21 December 1980 | |
| България | Диплома за висше образование на образователно-квалификационна степен магистър по специалност Ветеринарна медицина с професионална квалификация Ветеринарен лекар | Лесотехнически университет — Факултет по ветеринарна медицина — Тракийски университет — Факултет по ветеринарна медицина | 1 January 2007 | |
| Česká republika | Diplom o ukončení studia ve studijním programu veterinární lékařství (doktor veterinární medicíny, MVDr.)Diplom o ukončení studia ve studijním programu veterinární hygiena a ekologie (doktor veterinární medicíny, MVDr.) | Veterinární fakulta univerzity v České republice | | 1 May 2004 | |
| Danmark | Bevis for bestået kandidateksamen i veterinærvidenskab | Kongelige Veterinær- og Landbohøjskole | | 21 December 1980 | |
| Deutschland | Zeugnis über das Ergebnis des Dritten Abscnitts der Tierärztlichen Prüfung und das Gesamtergebnis der Tierärztlichen Prüfung | Der Vorsitzende des Prüfungsausschusses für die Tierärztliche Prüfung einer Universität oder Hochschule | | 21 December 1980 | |
| Eesti | Diplom: täitnud veterinaarmeditsiini õppekava | Eesti Põllumajandusülikool | | 1 May 2004 | |
| Ελλάς | Πτυχίo Κτηvιατρικής | Πανεπιστήμιο Θεσσαλονίκης και Θεσσαλίας | | 1 January 1981 | |
| España | Título de Licenciado en Veterinaria | Ministerio de Educación y Cultura El rector de una universidad | | 1 January 1986 | |
| France | Diplôme d’Etat de docteur vétérinaire | | | 21 December 1980 | |
| Ireland | Diploma of Bachelor in/of Veterinary Medicine (MVB) Diploma of Membership of the Royal College of Veterinary Surgeons (MRCVS) | | | 21 December 1980 | |
| Italia | Diploma di laurea in medicina veterinaria | Università | Diploma di abilitazione all’esercizio della medicina veterinaria | 1 January 1985 | |
| Κύπρος | Πιστοποιητικό Εγγραφής Kτηνιάτρου | Κτηνιατρικό Συμβούλιο | | 1 May 2004 | |
| Latvija | Veterinārārsta diploms | Latvijas Lauksaimniecības Universitāte | | 1 May 2004 | |
| Lietuva | Aukštojo mokslo diplomas (veterinarijos gydytojo (DVM)) | Lietuvos Veterinarijos Akademija | | 1 May 2004 | |
| Luxembourg | Diplôme d’Etat de docteur en médecine vétérinaire | Jury d’examen d’Etat | | 21 December 1980 | |
| Magyarország | Állatorvos doktor oklevél — dr. med. vet. | Szent István Egyetem Állatorvos-tudományi Kar | | 1 May 2004 | |
| Malta | Liċenzja ta’ Kirurgu Veterinarju | Kunsill tal-Kirurġi Veterinarji | | 1 May 2004 | |
| Nederland | Getuigschrift van met goed gevolg afgelegd diergeneeskundig/veeartse-nijkundig examen | | | 21 December 1980 | |
| Österreich | Diplom-TierarztMagister medicinae veterinariae | Universität | Doktor der Veterinärmedizin, Doctor medicinae veterinariae, Fachtierarzt | 1 January 1994 | |
| Polska | Dyplom lekarza weterynarii | 1. Szkoła Główna Gospodarstwa Wiejskiego w Warszawie, 2. Akademia Rolnicza we Wrocławiu, 3. Akademia Rolnicza w Lublinie, 4. Uniwersytet Warmińsko-Mazurski w Olsztynie | | 1 May 2004 | |
| Portugal | Carta de curso de licenciatura em medicina veterinária | Universidade | | 1 January 1986 | |
| România | Diplomă de licentă de doctor medic veterinar | Universităti | | 1. January 2007 | |
| Slovenija | Diploma, s katero se podeljuje strokovni naslov »doktor veterinarske medicine/doktorica veterinarske medicine« | Univerza | Spričevalo o opravljenem državnem izpitu s področja veterinarstva | 1 May 2004 | |
| Slovensko | Vysokoškolský diplom o udelení akademického titulu »doktor veterinárskej medicíny« (»MVDr.«) | Univerzita veterinárskeho lekárstva | | 1 May 2004 | |
| Suomi/ Finland | Eläinlääketieteen lisensiaatin tutkinto/Veterinärmedicine licentiatexamen | Helsingin yliopisto/Helsingfors universitet | | 1 January 1994 | |
| Sverige | Veterinärexamen | Sveriges Lantbruksuniversitet | | 1 January 1994 | |
| United Kingdom |  1. Bachelor of Veterinary Science (BVSc) | 1.University of Bristol |  2. Bachelor of Veterinary Science (BVSc) | 2.University of Liverpool |  3. Bachelor of Veterinary Medicine (BvetMB) | 3.University of Cambridge |  4. Bachelor of Veterinary Medicine and Surgery (BVM&S) | 4.University of Edinburgh |  5. Bachelor of Veterinary Medicine and Surgery (BVM&S) | 5.University of Glasgow |  6. Bachelor of Veterinary Medicine (BvetMed) | 6.University of London |  | 21 December 1980 | |

PRILOG II.

Izjava o pružanju usluga veterinarske djelatnosti

|  |  |
| --- | --- |
| Ministarstvo poljoprivrede, ribarstva i ruralnog razvoja | |
| Izjava o pružanju usluga veterinarske djelatnosti | Datum |
| Ime i prezime |  |
| Adresa |  |
| Država članica Europskog ekonomskog prostora |  |
| Državljanstvo |  |
| Broj telefona |  |
| E-mail adresa |  |
| Adresa poslovnog nastana |  |
| Država poslovnog nastana |  |
| Dokaz o formalnoj osposobljenosti |  |
| Tijelo koje je izdalo dokaz o formalnoj osposobljenosti |  |
| Dokaz o obavljanju veterinarske djelatnosti najmanje dvije godine tijekom desetgodišnjeg razdoblja |  |
| Potvrda kojom se potvrđuje da je veterinar poslovno nastanjen u državi članici poslovnog nastana za obavljanje veterinarske djelatnosti i da u trenutku izdavanja potvrde nema, čak ni privremeno, zabranu obavljanja veterinarskom djelatnosti |  |
| Dokaz o pojedinostima osobnog ili kolektivnog osiguranja s obzirom na profesionalnu odgovornost |  |
| Potvrda o nekažnjavanju |  |
| Vremensko razdoblje u kojem će veterinar privremeno ili povremeno obavljati veterinarsku djelatnost u Republici Hrvatskoj |  |

PRILOG III.

Zahtjev za izdavanje rješenja o priznavanju stručne kvalifikacije

|  |  |
| --- | --- |
| Ministarstvo poljoprivrede, ribarstva i ruralnog razvoja | |
| Datum | |
| Ime i prezime |  |
| Adresa |  |
| Država članica Europskog ekonomskog prostora |  |
| Državljanstvo |  |
| Broj telefona |  |
| E-mail adresa |  |
| Dokaz o formalnoj osposobljenosti |  |
| Tijelo koje je izdalo dokaz o formalnoj osposobljenosti |  |
| Dokaz o obavljanju veterinarske djelatnosti najmanje dvije godine tijekom desetgodišnjeg razdoblja |  |
| Dokaz o nekažnjavanju |  |

Pravilnik, NN 2/2010-8